Pod vašim rebrima pronaći ćete, između ostalog, pankreas,
organ koji funkcioniše veoma nalik na ličnog trenera za zdravlje.
Ovaj organ kontroliše vaš nivo šećera i proizvodi poseban sok
koji ispušta hranljive materije iz vaše hrane
kako biste ostali u najboljoj formi.
Pankreas se nalazi tik iza vašeg želuca, što je podesan dom, s obzirom
da je jedno od njegovih zaduženja da razloži hranu koju jedete.
On pomaže varenju tako što proizvodi poseban tonik od vode,
natrijum-bikarbonata
i enzima za varenje.
Natrijum-bikarbonat neutrališe prirodnu kiselost želuca,
tako da ovi enzimi za varenje mogu da rade svoj posao.
Lipaza rastvara masne supstance,
proteaza razdvaja proteine
i amilaza deli ugljene hidrate kako bi stvorila šećere bogate energijom.
Većina tih hranljivih sastojaka onda se nosi u krvotok
kako bi obogatili telo.
Dok se sve ovo dešava, pankreas radi na još jednom bitnom zadatku,
kontroliše količinu šećera u vašoj krvi.
Pankreas ovo postiže uz pomoć hormona insulina i glukagona,
koji se proizvode u posebnim ćelijama koje se zovu Langerhansova ostrvca.
Ukoliko imate premalo ili previše šećera, to može da ugrozi vaš život,
tako da pankreas stalno mora da bude u stanju pripravnosti.
Nakon velikog obroka, krv se obično preplavi šećerom.
Kako bi nas vratio u normalno stanje, pankreas luči insulin,
od čega višak šećera prelazi u ćelije,
gde se ili koristi kao izvor energije, ili skladišti za kasnije.
Insulin takođe govori jetri da prestane s proizvodnjom šećera.
Sa druge strane, ako je šećer u krvi nizak,
pankreas luči hormon zvani glukagon
koji ćelijama u telu i jetri govori da luče skladišteni šećer
nazad u krvotok.
Saradnja između insulina i glukagona je ono što održava ravnotežu nivoa šećera.
Ali neispravan pankreas više ne može da nas ovako savetuje,
što znači da se uništava ova zdrava ravnoteža.
Ako je oslabljen bolešću,
sposobnost pankreasa da proizvodi insulin može se smanjiti ili čak nestati,
što može da aktivira bolest poznatu kao dijabetes.
Bez redovnog lučenja insulina, šećer se polako gomila u krvi
i na kraju otvrdnjava krvne organe i izaziva srčane udare,
insufijenciju bubrega
i moždane udare.
Isti nedostatak insulina ćelije uskraćuje od šećera bogatom energijom
koji im je potreban da rastu i funkcionišu.
Ljudi sa dijabetesom takođe često imaju više nivoe glukagona,
od čega cirkuliše još više šećera.
Bez ovog unutrašnjeg trenera za zdravlje, naš nivo šećera bio bi u neredu,
i ne bismo mogli da svarimo bitne hranljive materije.
Ali poput svakog trenera,
nije zaduženje samog pankreasa da nam čuva zdravlje.
Potrebno je i naše svesno učešće.